
Parlamentul României

Camera Deputaţilor

	Comisia pentru muncă şi 
protecţie socială

	Comisia juridică de disciplină 

și imunități


	Nr. 4c-9/726
	Nr. 4c-13/596


Bucureşti, 27 iunie 2023
PLx 351/2023
Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru modificarea şi completarea Legii nr.272 din 21 iunie 2004 privind protecţia şi promovarea drepturilor copilului, republicată, cu modificările şi completările ulterioare, trimis Comisiei pentru muncă şi protecţie socială şi Comisiei juridice de disciplină și imunități pentru examinare pe fond, cu adresa nr. PLx 351/2023 din 22 mai 2023.
	PREŞEDINTE,
Adrian Solomon
	VICEPREŞEDINTE,

Alina-Elena Tănăsescu

Parlamentul României

Camera Deputaţilor

	Comisia pentru muncă şi 
protecţie socială

	Comisia juridică de disciplină 

și imunități


	Nr. 4c-9/726
	Nr. 4c-13/596


Bucureşti, 27 iunie 2023
PLx 351/2023
RAPORT  COMUN

asupra proiectului de Lege pentru modificarea şi completarea Legii nr.272 din 21 iunie 2004 privind protecţia şi promovarea drepturilor copilului, republicată, cu modificările şi completările ulterioare
În temeiul art.95 din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială şi Comisia juridică de disciplină și imuinități au fost sesizate, prin adresa nr.PLx 351/2023 din 22 mai 2023, cu dezbaterea pe fond a proiectului de Lege pentru modificarea şi completarea Legii nr.272 din 21 iunie 2004 privind protecţia şi promovarea drepturilor copilului, republicată, cu modificările şi completările ulterioare.
Proiectul de lege are ca obiect de reglementare completarea Legii nr.272/2004 cu un nou articol, art.1081, astfel încât instituţiile publice locale şi centrale, alături de instituţiile/unităţile de învăţământ, medici de familie, spitalele, organizaţiile neguvernamentale acreditate ca furnizori de servicii sociale care desfăşoară activităţi în domeniul protecţiei copilului, organizaţiile şi cultele recunoscute, precum şi alte entităţi eligibile pentru finanţare europeană să aibă dreptul de a iniţia şi de a gestiona proiecte din fonduri europene, locale sau naţionale care să sprijine copiii pentru a traversa perioada dificilă în care părinții sunt plecați la muncă în străinătate.
La întocmirea prezentului raport comun, cele două comisii au avut în vedere: 
· avizul favorabil al Consiliului Legislativ (nr.230/13.03.2023)

· avizul favorabil al Consiliului Economic și Social (nr.1556/07.03.2023)

· avizul favorabil al Comisiei pentru sănătate şi familie (nr.4c-10/274/07.06.2023)

· avizul favorabil al Comisiei pentru învățământ (nr.4c-11/271/30.05.2023)

· avizul favorabil al Comisiei pentru administrație publică şi amenajarea teritoriului (nr.4c-7/426/07.06.2023)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/420/31.05.2023)

· avizul favorabil al comisiei pentru comunitățile de români din afara granițelor țării(nr. 4c-21/91/21.06.2023).
În conformitate cu prevederile Regulamentului Camerei Deputaţilor, republicat, cu modificările ulterioare, comisiile au dezbătut proiectul de lege în şedinţe separate. 
La şedinţa Comisiei juridice de disciplină și imunități din data de 20 iunie 2023, au participat deputaţii conform propriei liste de prezenţă. 

În urma dezbaterilor şi a opiniilor exprimate, membrii comisiei au hotărât, cu unanimitate de voturi, adoptarea proiectului de lege cu amendamente.

La şedinţa Comisiei pentru muncă şi protecţie socială din data de 20 iunie 2023 au participat deputaţii conform listei de prezenţă. 

În urma dezbaterilor şi a opiniilor exprimate, membrii comisiei au hotărât, cu unanimitate de voturi, adoptarea proiectului de lege cu amendamente.

La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, doamna Doina Pârcălabu – Secretar de Stat în cadrul Ministerului Familiei, Tineretului și Egalității de Șanse.
Proiectul de lege a fost adoptat de Senat, în calitate de primă Cameră sesizată, în şedinţa din 15 mai 2023.
În raport cu obiectul şi conţinutul său, proiectul de lege face parte din categoria legilor organice.
Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.
În urma finalizării dezbaterilor asupra proiectului de lege şi a documentelor conexe, membrii celor două comisii au hotărât să propună plenului Camerei Deputaţilor prezentul raport comun, de adoptare a proiectului de lege cu amendamente, redate în anexa care face parte integrantă din prezentul raportul comun.

	PREŞEDINTE,
Adrian Solomon
	VICEPREŞEDINTE,

Alina-Elena Tănăsescu



	SECRETAR,
Dan-Constantin Şlincu

	SECRETAR,
LADÁNYI László-Zsolt




Şef birou Lidia Vlădescu

Întocmit, 
Consilier parlamentar Sorina Szabo




Consilier parlamentar Florica Manole
ANEXA

AMENDAMENTE ADMISE

În urma dezbaterilor, comisiile au hotărât aprobarea proiectului de lege cu următoarele amendamente:
	Nr. crt.
	Text

act normativ de bază
	Text

adoptat de Senat
	Text propus de comisii
(autor amendament)
	Motivare

	1. 
	__
	Titlul legii

Lege pentru modificarea și completarea Legii nr.272 din 21 iunie 2004 privind protecția și promovarea drepturilor copilului, republicată, cu modificările și completările ulterioare


	Lege pentru completarea Legii nr.272/2004 privind protecția și promovarea drepturilor copilului

Autori: membrii comisiei 
	Pentru respectarea exigențelor impuse de normele de tehnică legislativă.

	2. 
	__
	Art.I. - După Art.108 se introduce un nou articol Art.1081 cu următorul conţinut:


	Art.I - Legea nr. 272/2004 privind protecția și promovarea drepturilor copilului, republicată în Monitorul Oficial al României, Partea I, nr. 159 din 5 martie 2014, cu modificările şi completările ulterioare, se completează după cum urmează:

Autori: membrii comisiilor 

	Pentru respectarea exigențelor impuse de normele de tehnică legislativă.

Identificarea actului normativ care se modifică.

	3. 
	Art.106. - Autorităţile administraţiei publice locale, prin intermediul serviciilor de asistenţă socială, pot iniţia, în limita prevederilor bugetului de stat sau ale bugetelor locale şi în limita bugetelor de venituri şi cheltuieli prevăzute cu această destinaţie, campanii de informare a părinţilor, în vederea:

a) conştientizării de către părinţi a riscurilor asumate prin plecarea lor la muncă în străinătate;

b) informării părinţilor cu privire la obligaţiile ce le revin în situaţia în care intenţionează să plece în străinătate.


	__
	1. La articolul 106 se introduc două noi alineate, alineatele (2) și (3), cu următorul cuprins:

„(2) Autorităţile administraţiei publice centrale și locale, furnizorii de servicii sociale acreditați, cultele recunoscute de lege, precum şi orice alte instituţii publice sau private cu atribuţii în domeniul educației, sănătății și al protecției copilului, pot iniţia proiecte destinate copiilor cu părinți plecați la muncă în străinătate și persoanelor care se ocupă de creșterea și îngrijirea lor pe perioada absenței părinților, în funcție de nevoile acestora, din următoarele surse de finanțare:

a) bugetul de stat sau, după caz, bugetele locale, în limita bugetelor de venituri şi cheltuieli prevăzute cu această destinaţie; 

b) fonduri europene.

(3) Ministerele de resort au obligația de a colabora cu autoritățile de management la elaborarea ghidurilor solicitanţilor ce vizează apeluri de proiecte finanțate din fonduri europene destinate copiilor cu părinți plecați la muncă în străinătate și persoanelor care se ocupă de creșterea și îngrijirea acestora pe perioada absenței părinților.”

Autor: deputat Raluca Turcan


	Pentru respectarea exigențelor impuse de normele de tehnică legislativă.

Pentru a da posibilitatea accesării proiectelor destinate copiilor cu părinți plecați la muncă în străinătate și persoanelor care se ocupă de creșterea și îngrijirea acestora pe perioada absenței părinților.

	4. 
	__
	(1) În scopul realizării interesului superior al copiilor cu părinţi plecaţi în străinătate şi a nevoilor primare ale persoanelor în grija cărora au rămas, instituţiile publice locale şi centrale, alături de instituţiile/unităţile de învăţământ, medici de familie, spitalele, organizaţiile neguvernamentale acreditate ca furnizori de servicii speciale care desfăşoară activităţi în domeniul protecţiei copilului, organizaţiile şi cultele recunoscute, precum și alte entităţi eligibile pentru finanţare europeană au dreptul să iniţieze şi să gestioneze proiecte din fonduri europene, locale sau naţionale care să sprijine următoarele tipuri de acţiuni:

a) Servicii de suport educaţional şi psihologic, activităţi recreative și de socializare, tabere pentru copii în vederea sprijinirii copiilor să traverseze perioada dificilă a separării de părinţi;

b) Activităţi de evaluare şi consiliere vocaţională;

c) Suport material pentru a beneficia de servicii educaţionale de calitate - rechizite şcolare şi masă caldă pe parcursul frecventării activităţilor de tip Şcoală după Şcoală, burse, cazare, decontare transport etc;

d) Programe de educaţie parentală și consiliere pentru persoanele în grija cărora au rămas copiii;

e) Crearea de reţele locale de intervenţie pentru oferirea de servicii inter-instituţionale copiilor prin crearea de structuri comunitare consultative;

f) Sprijin pentru copiii vulnerabili şi familiile acestora, pe bază de management de caz;

g) Studii şi cercetări ce ţin de fenomenul de migraţiune şi a dezvoltării copiilor cu părinţi plecaţi la muncă în străinătate;

h) Furnizare de pachete integrate de măsuri educaţionale şi recreative axate pe cunoaştere, complementare cu sprijinul acordat familiilor/ aparţinătorilor.


	2. După articolul 108 se introduce un nou articol, art.1081, cu următorul cuprins:

„Art. 1081. - În scopul realizării interesului superior al copiilor cu părinţi plecaţi la muncă în străinătate şi a nevoilor primare ale persoanelor în grija cărora  aceştia au rămas, organele de specialitate ale administraţiei publice centrale, autorităţile administraţiei publice locale, alături de instituţiile/unităţile de învăţământ, medicii de familie, spitalele, organizaţiile neguvernamentale acreditate ca furnizori de servicii sociale care desfăşoară activităţi în domeniul educaţiei, sănătăţii şi protecţiei copilului, organizaţiile şi cultele recunoscute, precum și alte entităţi eligibile pentru finanţare europeană, au dreptul să iniţieze şi să gestioneze proiecte din fonduri europene, care să sprijine următoarele tipuri de acţiuni:

a) servicii de suport educaţional şi psihologic, activităţi recreative și de socializare, tabere pentru copii, în vederea sprijinirii copiilor pentru traversarea perioadei dificile a separării de părinţi;

b) activităţi de evaluare şi consiliere vocaţională;

c) suport material pentru a beneficia de servicii educaţionale de calitate - rechizite şcolare şi masă caldă pe parcursul frecventării programelor de tip after school sau „Şcoală după Şcoală”, burse, cazare, decontare transport, etc;

d) programe de educaţie parentală și consiliere pentru persoanele în grija cărora au rămas copiii;

e) organizarea de reţele locale de intervenţie pentru oferirea de servicii inter-instituţionale copiilor, prin crearea de structuri comunitare consultative;

f) sprijin pentru copiii vulnerabili şi familiile acestora, pe bază de management de caz;

g) studii şi cercetări ce ţin de fenomenul de migraţiune şi de dezvoltare a copiilor cu părinţi plecaţi la muncă în străinătate;

h) furnizare de pachete integrate de măsuri educaţionale şi recreative axate pe cunoaştere, complementare, cu sprijinul acordat familiilor/ aparţinătorilor.”

Autori: membrii comisiilor 

	Pentru respectarea exigențelor impuse de normele de tehnică legislativă.

Unitate de terminologie.

Pentru corelare cu art. 106 alin. (2).

	5. 
	__
	Art.II. - Autorităţile contractante asigură accesul la finanţare pentru toate regiunile de dezvoltare ale României, în condiţiile legii.


	Art.II. - Entitățile prevăzute la art.1081 din Legea nr.272/2004 privind protecția și promovarea drepturilor copilului, republicată, cu modificările şi completările ulterioare, precum şi cu completările aduse prin prezenta lege, în calitate de autorităţi contractante,  asigură accesul la finanţare pentru toate regiunile de dezvoltare ale României, în condiţiile legii.

Autori: membrii comisiilor 

	Pentru respectarea exigențelor impuse de normele de tehnică legislativă. 

Preluarea observaţiilor din avizul Consiliului Legislativ.

	6. 
	__
	Art.III. - În termen de 30 de zile de la data publicării prezentei legi în Monitorul Oficial al României, Partea 1, Ministerul Muncii şi Protecţiei Sociale împreună cu Ministerul Educaţiei elaborează normele metodologice de aplicare a acesteia, care se aprobă prin Hotărâre de Guvern, cu avizarea Ministerului investiţiilor şi Proiectelor Europene.


	Art.III. - În termen de 30 de zile de la data intrării în vigoare a prezentei legi se aprobă prin hotărâre a Guvernului normele metodologice de aplicare a prevederilor art.1081 din Legea nr.272/2004 privind protecția și promovarea drepturilor copilului, republicată, cu modificările și completările ulterioare, precum și cu completările aduse prin prezenta lege, elaborate de Ministerul Muncii şi Solidarității Sociale, Ministerul Familiei, Tineretului şi egalităţii de Şanse şi Ministerul Educaţiei, cu avizul Ministerului Investiţiilor şi Proiectelor Europene.

Autori: membrii comisiilor 

	Pentru respectarea exigențelor impuse de normele de tehnică legislativă. Preluarea observaţiilor din avizul Consiliului Legislativ.

